CELEX: C2006/143/18
Language: lv
Date: 2006-06-17 00:00:00
Title: Lieta C-259/04: Tiesas (trešā palāta) spriedums  2006. gada 30. martā  ( High Court of Justice  (Anglija un Velsa) lūgums sniegt prejudiciālu nolēmumu) —  Elizabeth Florence Emanuel  pret  Continental Shelf 128 Ltd  (Preču zīmes, kas pēc savām īpašībām var maldināt sabiedrību vai radīt maldīgu priekšstatu par preču īpašībām, kvalitāti vai ģeogrāfisko izcelsmi — Preču zīme, ko īpašnieks ir nodevis kopā ar uzņēmumu, kurš ražo ar preču zīmi saistītas preces — Direktīva 89/104/EEK)

17.6.2006   
            
            
               LV
            
            
               Eiropas Savienības Oficiālais Vēstnesis
            
            
               C 143/10
            
         Tiesas (trešā palāta) spriedums 2006. gada 30. martā (High Court of Justice (Anglija un Velsa) lūgums sniegt prejudiciālu nolēmumu) — Elizabeth Florence Emanuel pret Continental Shelf 128 Ltd
   
   (Lieta C-259/04) (1)
   
   (Preču zīmes, kas pēc savām īpašībām var maldināt sabiedrību vai radīt maldīgu priekšstatu par preču īpašībām, kvalitāti vai ģeogrāfisko izcelsmi - Preču zīme, ko īpašnieks ir nodevis kopā ar uzņēmumu, kurš ražo ar preču zīmi saistītas preces - Direktīva 89/104/EEK)
   (2006/C 143/18)
   Tiesvedības valoda — angļu
   Iesniedzējtiesa
   
      High Court of Justice (Anglija un Velsa)
   Lietas dalībnieki pamata procesā
   
      Prasītāja: Elizabeth Florence Emanuel
   
   
      Atbildētājs: Continental Shelf 128 Ltd
   
   Priekšmets
   Lūgums sniegt prejudiciālu nolēmumu — High Court of Justice (Anglija un Velsa) — Padomes 1988. gada 21. decembra Direktīvas 89/104, ar ko tuvina dalībvalstu tiesību aktus attiecībā uz preču zīmēm (OV L 40, 1. lpp.) 3. panta 1. punkta g) apakšpunkta un 12. panta 2. punkta b) apakšpunkta interpretācija — Preču zīmes, kas pēc savām īpašībām var maldināt sabiedrību vai radīt maldīgu priekšstatu par preču īpašībām, kvalitāti vai ģeogrāfisko izcelsmi — Preču zīme, ko īpašnieks ir nodevis kopā ar uzņēmumu, kurš ražo ar minēto preču zīmi saistītas preces — Kāzu kleitas ar preču zīmi “Elizabeth Emanuel”
   Rezolutīvā daļa:
   
               1)
            
            
               preču zīmes, kas atbilst ar to apzīmēto preču radītāja un pirmā ražotāja vārdam, reģistrāciju nevar atteikt tikai šīs īpatnības dēļ, motivējot ar to, ka tā var maldināt sabiedrību Padomes 1988. gada 21. decembra Direktīvas 89/104, ar ko tuvina dalībvalstu tiesību aktus attiecībā uz preču zīmēm, 3. panta 1. punkta g) apakšpunkta izpratnē, it īpaši, ja ar šo preču zīmi, kas agrāk ir bijusi reģistrēta, izmantojot atšķirīgu grafisko formu, saistītā klientūra ir tikusi nodota kopā ar uzņēmumu, kas ražo ar to apzīmētās preces;
            
         
               2)
            
            
               preču zīmes, kas atbilst ar šo preču zīmi apzīmēto preču radītāja un pirmā ražotāja vārdam, īpašnieka tiesības nevar atcelt tikai šīs vienas īpatnības dēļ, motivējot ar to, ka minētā preču zīme var radīt sabiedrībai maldīgu priekšstatu Direktīvas 89/104 12. panta 2. punkta b) apakšpunkta izpratnē, it īpaši, ja ar šo preču zīmi saistītā klientūra ir tikusi nodota kopā ar uzņēmumu, kas ražo ar to apzīmētās preces.
            
         
      (1)  OV C 217, 28.08.2004.